கேள்வி: இராசசேகர் (சமசுகிருதக் கவிஞர்) என்பது என்ன?
பதில்: இராசசேகர் (''Rajashekhara''; 10 ஆம் நூற்றாண்டைச் சேர்ந்த ) சமசுகிருதம் கவிஞரும், நாடக ஆசிரியரும், விமர்சகரும் ஆவார். இவர் கூர்ஜர-பிரதிகாரப் பேரரசு அரசவைக் கவிஞராக இருந்தார். பொ.ஊ. 880 மற்றும் 920 க்கு இடையில் இராஜசேகர் "காவ்யமீமாம்சம்" என்ற கவிதைத் தொகுப்பினை எழுதினார். ஒரு நல்ல கவிதையின் கூறுகள் மற்றும் கலவையை விளக்கும் கவிஞர்களுக்கு இந்த படைப்பு ஒரு நடைமுறை வழிகாட்டியாகும். மேலும், மகாராட்டிரிப் பிராகிருதம் எழுதப்பட்ட "கற்பூரமஞ்சரி" என்ற நாடகத்திற்காகவும் இவர் மிகவும் பிரபலமானவர். ரசனையும் சாதனையும் உள்ள ஒரு பெண்ணான அவந்திசுந்தரியை மகிழ்விக்க இவர் நாடகத்தை எழுதினார். ஒரு பெண் தனது இலக்கிய வாழ்க்கையில் செய்த பங்களிப்பிற்காக ஒப்புக்கொண்ட ஒரே பண்டைய இந்தியக் கவிஞர் இவராவார்.
கேள்வி: இராசசேகர் (சமசுகிருதக் கவிஞர்) - வாழ்க்கை பற்றி தகவல் சொல்.
பதில்: இவரது "பாலராமாயணம்" மற்றும் "காவ்யமீமாம்சத்தில்", இராசசேகர் தனது குடும்பப் பெயராக "யாயவரா" அல்லது "யாயவாரியா" என்று தன்னைக் குறிப்பிடுகிறார். பாலராமாயணத்தில், தனது பெரியப்பா அகலஜலதா மகாராட்டிரம் சேர்ந்தவர் என்று குறிப்பிடுகிறார். அதே வேலையில், இவர் தனது தந்தை துர்துகாவை ஒரு 'மகாமந்திரி' என்று விவரிக்கிறார். தனது மனைவி அவந்திசுந்தரி சகமான ( சௌகான் ) குடும்பத்தைச் சேர்ந்தவர் என்று தனது படைப்புகளில் குறிப்பிட்டுள்ளார். இவரது படைப்புகளில், இவர் தன்னை கூர்ஜர-பிரதிகாரப் பேரரசு மன்னர் முதலாம் மகேந்திரபாலனின் ஆசிரியர் என்று விவரித்தார்.
கேள்வி: இராசசேகர் (சமசுகிருதக் கவிஞர்) - படைப்புகள் குறித்து விரிவாக சொல்லுங்கள்.
பதில்: கவிஞர் இராசசேகர் எழுதியதாக கூறப்பட்ட படைப்புகள்: * வித்தசாலபஞ்சிகை * பாலபாரதம் * கற்பூரமஞ்சரி * பாலராமாயணம் * காவ்யமீமாம்சம்